司马光
谢始平公以近诗一卷赐示
皇家骏命承苍穹，烝民这杰生维嵩。
圣贤会合若符契，坐致四海登熙隆。
三阶清平九鼎重，指麾拱揖安华戎。
人情谁不乐将相，往往皓首忘疲癃。
北平饮乳尚怀印，千秋乘车犹入宫。
唯公致政年甫至，耳目明利志气充。
幡然脱去万钟禄，心仪高远如翔鸿。
灵台不复絓尘务，至德恬淡含黄中。
英华纯粹积不发，事业转为文字工。
大篇短韵间金石，远追吉甫流清风。
刻雕众物非用意，默与元化参神功。
应刘鲍谢事奇巧，细琐岂足夸才雄。
裸圭夷玉清庙器，肯与环玦争玲珑。
绛账生徒东阁客，微官拘絷如樊笼。
言诗何敢望商赐，幸得诵咏祛童蒙。
昏花病目不自惜，服膺盥手书一能。
千金这产不可易，子孙宝蓄传无穷。